CELEX: 62008TN0171
Language: sk
Date: 2008-05-07 00:00:00
Title: Vec T-171/08: Žaloba podaná 7. mája 2008 – Berliner Institut für Vergleichende Sozialforschung/Komisia

5.7.2008   
            
            
               SK
            
            
               Úradný vestník Európskej únie
            
            
               C 171/43
            
         Žaloba podaná 7. mája 2008 – Berliner Institut für Vergleichende Sozialforschung/Komisia
   (Vec T-171/08)
   (2008/C 171/82)
   Jazyk konania: nemčina
   Účastníci konania
   
      Žalobca: Berliner Institut für Vergleichende Sozialforschung e.V. (Berlín, Nemecko) (v zastúpení: U. Claus, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie z 30. októbra 2007 vo forme listu zo 7. marca 2008 o konečnom schválení platby vo výške 9 215,20 eura v rámci projektu „Traumatizovaní utečenci v EÚ“ na základe „Grant Agreement JAI/2004/ERF/073“ v rozsahu, v ktorom bola zamietnutá platba žalobcovi vo výške viac ako 9 215,20 eura,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobca a Komisia podpísali v máji 2005 zmluvu o podpore projektu v rámci Európskeho fondu pre utečencov (ERF). Listom z 30. októbra 2007 potvrdeným listom zo 7. marca 2008 žalovaná zaslala žalobcovi opravený výpočet ešte dlžnej sumy žalobcovi, pričom časť jeho nákladov neuznala za spôsobilé podpory. Žalobca touto žalobou napáda list Komisie zo 7. marca 2008.
   Žalobca na podporu svojej žaloby tvrdí, že napadnuté rozhodnutie porušuje povinnosť odôvodnenia, pretože žalovaná niekoľkokrát menila dôvody svojho rozhodnutia. Ďalej bola porušená zásada spravodlivého konania. Napokon bol nesprávne posúdený skutkový stav za porušenia pravidiel Grant Agreementa a ochrany legitímnej dôvery.